Ministru kabineta rīkojuma projekta

**„Par atļauju pārdot nekustamo īpašumu”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut atvasinātai publiskai personai – Pārtikas drošības, dzīvnieku veselības un vides zinātniskajam institūtam “BIOR” – pārdot izsolē nekustamo īpašumu, kas kļuvis nepiemērots zinātniskās darbības funkcijas īstenošanai, kura noteikta ar Ministru kabineta 2016. gada 15. jūnija rīkojumu Nr.348 “Par valsts nekustamā īpašuma Rīgā, Daugavgrīvas ielā 8 nodošanu zinātniskā institūta “Pārtikas drošības, dzīvnieku veselības un vides zinātniskais institūts “BIOR” īpašumā”, ievērojot Publiskas personas mantas atsavināšanas likumā ietverto tiesisko regulējumu. Rīkojuma projekts paredz īpašuma atsavināšanas rezultātā iegūtos līdzekļus izmantot atvasinātās publiskās personas infrastruktūras attīstībai un normatīvajos aktos noteikto funkciju nodrošināšanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa un 42. panta 2.4 daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais rīkojuma projekts paredz Ministru kabineta atļauju Pārtikas drošības, dzīvnieku veselības un vides zinātniskajam institūtam “BIOR” (turpmāk – institūts) pārdot izsolē nekustamo īpašumu (nekustamā īpašuma kadastra Nr. 0100 061 0061) Daugavgrīvas ielā 8, Rīgā, kas sastāv no zemes vienības ar kadastra apzīmējumu 0100 061 0061 0,1816 ha platībā un septiņām būvēm ar kadastra apzīmējumiem 0100 061 0061 001, 0100 061 0061 002, 0100 061 0061 003, 0100 061 0061 006, 0100 061 0061 007, 0100 061 0061 009 un 0100 061 0061 010 (turpmāk – nekustamais īpašums).  Pamatojoties uz Ministru kabineta 2016. gada 15. jūnija rīkojumu Nr.348 “Par valsts nekustamā īpašuma Rīgā, Daugavgrīvas ielā 8 nodošanu zinātniskā institūta “Pārtikas drošības, dzīvnieku veselības un vides zinātniskais institūts “BIOR” īpašumā” (turpmāk – MK rīkojums Nr.348), nekustamais īpašums bez atlīdzības ir nodots institūta īpašumā, lai to izmantotu zinātniskās darbības funkcijas īstenošanai – veikt zinātnisko darbību pārtikas, veterinārmedicīnas, vides, zivsaimniecības un citās bioloģijas nozarēs, attīstot pielietojamos un fundamentālos pētījumus, lai nodrošinātu cilvēku, dzīvnieku un vides veselību, dzīvnieku labturību un drošas un nekaitīgas pārtikas apriti, kā arī zivju un citu ūdens bioloģisko resursu saglabāšanu un sabalansētas un ilgtspējīgas izmantošanas iespējas Latvijā.  Saskaņā MK rīkojuma Nr.348 2.2.apakšpunktu nekustamais īpašums bez atlīdzības jānodod valstij, ja tas vairs netiek izmantots minētās funkcijas īstenošanai.  Īpašuma tiesības uz nekustamo īpašumu ir nostiprinātas institūtam Rīgas pilsētas zemesgrāmatas nodalījumā Nr.9852 ar MK rīkojumā Nr.348 noteikto tiesību aprobežojumu: 1) īpašuma tiesības nostiprinātas uz laiku, kamēr institūts nodrošina minēto funkciju īstenošanu; 2) nekustamo īpašumu aizliegts atsavināt un apgrūtināt to ar hipotēku, izņemot, ja nekustamais īpašums tiek ieķīlāts par labu valstij Valsts kases personā, lai apgūtu Eiropas Savienības fondu līdzekļu.  Nekustamā īpašuma sastāvā ietilpst:  1) zemes vienība (zemes vienības kadastra apzīmējums 0100 061 0061) 0,1816 ha platībā, tās lietošanas mērķis: 0901 – izglītības un zinātnes iestāžu apbūve, un tās kadastrālā vērtība 2018. gada 1. janvārī bija 61 396 *euro;*  2) būve (būves kadastra apzīmējums 0100 061 0061 001) – laboratorijaar kopējo platību 1254,80 m2, tās galvenais lietošanas veids: 1263 – skolas, universitātes un zinātniskajai pētniecībai paredzētās ēkas, un tās kadastrālā vērtība 2018. gada 1. janvārī bija 128 550 *euro;*  3)būve (būves kadastra apzīmējums 0100 061 0061 002) – laboratorijaar kopējo platību 136,90 m2, tās galvenais lietošanas veids: 1263 – skolas, universitātes un zinātniskajai pētniecībai paredzētās ēkas. un tās kadastrālā vērtība 2018. gada 1. janvārī bija 11 687*euro;*  4)būve (būves kadastra apzīmējums 0100 061 0061 003) – garāžaar kopējo platību 237,30 m2, tās galvenais lietošanas veids: 1242 – garāžu ēkas, un tās kadastrālā vērtība 2018. gada 1. janvārī bija 16 714 *euro;*  5)būve (būves kadastra apzīmējums 0100 061 0061 006) – darbnīcaar kopējo platību 47,70 m2, tās galvenais lietošanas veids: 1251 – rūpnieciskās ražošanas ēkas, un tās kadastrālā vērtība 2018. gada 1. janvārī bija 3054 *euro*;  6)būve (būves kadastra apzīmējums 0100 061 0061 007) – šķūnis ar kopējo platību 22,80 m2, tā galvenais lietošanas veids: 1274 – citas, iepriekš nekvalificētas ēkas, un tās kadastrālā vērtība 2018. gada 1. janvārī bija 672 *euro;*  7)būve (būves kadastra apzīmējums 0100 061 0061 009) – garāžaar kopējo platību 71,70 m2, tās galvenais lietošanas veids: 1242 – garāžu ēkas, un tās kadastrālā vērtība uz 2018. gada 1. janvārī bija 5331 *euro;*  8)būve (būves kadastra apzīmējums 0100 061 0061 010) – garāžaar kopējo platību 44,30 m2, tās galvenais lietošanas veids: 1274 – citas, iepriekš nekvalificētas ēkas, un tās kadastrālā vērtība 2018. gada 1. janvārī bija 5043 *euro.*  Pēc Nekustamā īpašuma valsts kadastra informācijas sistēmas (turpmāk – NĪVKIS) datiem, nekustamā īpašuma kopējā kadastrālā vērtība 2018. gada 1. janvārī bija 232 447 *euro* un nekustamajam īpašumam ir reģistrēti šādi apgrūtinājumi:  • aizsargjoslas teritorija gar pazemes elektronisko sakaru tīklu līnijām un kabeļu kanalizāciju 0 ha;  • ekspluatācijas aizsargjoslas teritorija gar elektrisko tīklu kabeļu līnijām 0,0036 ha.  Nekustamais īpašums nav iznomāts.  Atbilstoši Atsavināšanas likuma 42. panta 2.4 daļai, ja valsts nodotais nekustamais īpašums ir kļuvis nepiemērots attiecīgās funkcijas vai deleģētā pārvaldes uzdevuma veikšanai, bet funkcija vai deleģētais pārvaldes uzdevums tiek saglabāts un īpašums nav nepieciešams citai publiskai personai vai tās iestādei, Ministru kabinets pēc motivēta atvasinātas publiskas personas priekšlikuma ar rīkojumu var atļaut šādu nekustamo īpašumu atsavināt šajā likumā noteiktajā kārtībā. Ministru kabineta rīkojumā tiek noteikta institūcija, kas organizē konkrētā nekustamā īpašuma novērtēšanu un atsavināšanu. Atvasinātas publiskas personas nekustamā īpašuma atsavināšanas rezultātā iegūtos līdzekļus pēc faktisko atsavināšanas izdevumu segšanas ieskaita valsts budžetā un ar Ministru kabineta rīkojumu nosaka, kādā apjomā, kādam mērķim un kura nekustamā īpašuma un ar to saistītās infrastruktūras attīstībai atsavināšanas rezultātā iegūtie līdzekļi ir piešķirami.  Institūta Zinātniskās padomes 2018. gada 28. augusta lēmumā (turpmāk – lēmums) noteikts, ka, ievērojot Eiropas Komisijas izstrādātās Investīciju projektu izmaksu un ieguvumu analīzes vadlīnijas, SIA “Grant Thornton” 2015. un 2017. gadā veica institūta nekustamā īpašuma Daugavgrīvas ielā 8, Rīgā attīstības izmaksu un ieguvumu analīzi, padziļināti izskatot trīs iespējamās alternatīvas institūta Attīstības stratēģijā 2015.–2020. gadam noteikto mērķu īstenošanai. Rezultātā tika secināts, ka neviena no analizētajām alternatīvām nenodrošina pozitīvu finansiālo ieguvumu, tāpēc labākais nekustamā īpašuma izmantošanas veids ir tā atsavināšana.  Saistībā ar institūta Attīstības stratēģijas 2015.–2020. gadam izstrādāto Institucionālās attīstības plānu paredzēts, ka Zivju resursu pētījumu departaments, kas šobrīd ir pilnībā izvietots nekustamajā īpašumā Daugavgrīvas ielā 8, Rīgā, 2020. gada 3.ceturksnī tiks pārcelts uz jaunuzcelto ēku Lejupes ielā 3, Rīgā, jo rīkojuma projekta 1.1. apakšpunktā minētais nekustamais īpašums nav piemērots zinātniskās darbības funkcijas īstenošanai telpu trūkuma dēļ un pat ar ievērojamiem finanšu ieguldījumiem esošajā īpašumā, kam noteikti tiesību aprobežojumi un aizliegumi, netiks nodrošināts stratēģijā noteiktais – institūta būtiska pētnieciskās infrastruktūras modernizācija.  Zinātniskā padomes lēmumā ierosināts lūgt Ministru kabineta atļauju virzīt atsavināšanai un pārdot izsolē zinātniskās darbības funkciju īstenošanai nepiemēroto rīkojuma projekta 1.1. apakšpunktā minēto nekustamo īpašumu un atsavināšanas procedūras uzdot institūtam.  Pēc nekustamā īpašuma atsavināšanas iegūtos līdzekļus pēc faktisko izdevumu segšanas paredzēts ieskaitīt valsts budžetā un nākamajā gadā (2020. gadā) no valsts budžeta piešķirt institūtam papildu finansējumu pilnā atsavināšanā iegūto līdzekļu apmērā, lai tos ieguldītu institūta zinātnes infrastruktūras attīstībā un normatīvajos aktos noteikto funkciju nodrošināšanā institūta nekustamajā īpašumā Lejupes ielā 3, Rīgā.  Vienlaikus nepieciešams saņemt Ministru kabineta atļauju saskaņā ar MK rīkojumu Nr. 348 dzēst zemesgrāmatā nostiprināto atzīmi par tiesību aprobežojumu. Atbilstoši Zemesgrāmatu likuma 44. un 57. pantam Ministru kabinets ir tiesīgs atļaut dzēst zemesgrāmatā nostiprinātos aprobežojumus. Tādēļ rīkojuma projektā ir paredzēta atļauja institūtam bez īpaša pilnvarojuma zemesgrāmatā dzēst aizlieguma atzīmes.  Rīkojuma projekts paredz uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar attiecīgu nodošanas un pieņemšanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu īstenot noteiktas darbības noteiktos termiņos, kas atbilst attiecīgiem nekustamā īpašuma pārdevēja pienākumiem.  Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Tādējādi nekustamā īpašuma pircēja pienākumiem īstenot noteiktas darbības noteiktos termiņos ir jābūt samērīgiem ar nekustamā īpašuma pārdevēja pienākumiem. Šī iemesla dēļ nekustamo īpašumu pirkuma līgumā jāparedz nosacījums, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs izsniedz pircējam 30 dienu laikā pēc visu saistību izpildes pret pārdevēju.  Institūts, pamatojoties uz Ministru kabineta atļauju, rīkojuma projekta 1.1. apakšpunktā minēto nekustamo īpašumu pārdos izsolē saskaņā ar Atsavināšanas likumā noteikto kārtību. Atsavinot rīkojuma projektā minēto nekustamo īpašumu, jāņem vērā likuma „Par zemes reformu Latvijas Republikas pilsētās” 21. pantā noteiktie ierobežojumi. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta sagatavošanā ir iesaistīta Zemkopības ministrija un institūts. |
| 4. | Cita informācija | Saskaņā ar Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai, atvasinātas publiskas personas, vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.  Rīkojuma projektā minētais nekustamais īpašums nav piemērots un nav nepieciešams Zemkopības ministrijai un padotības iestādēm to funkciju īstenošanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja Ministru kabineta 2011. gada 1. februāra noteikumos Nr.109 „Kārtība, kādā atsavināma publiskas personas manta” 12. punktā minētās personas neizmanto savas tiesības, tad jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums neietekmē tautsaimniecību, ne arī valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Rīkojuma projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta. Rīkojuma projektu institūts īstenos par saviem līdzekļiem. Institūts valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Patlaban nav iespējams noteikt summu, kas tiks ieskaitīta valsts budžetā, jo vēl nav iespējams noteikt īpašuma pārdošanas vērtību, tāpēc ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmērs tiek noteikts Ministru kabineta paredzētajā kārtībā.  Zemkopības ministrija ierosina atļaut atsavināšanas rezultātā iegūtos līdzekļus pēc faktisko atsavināšanas izdevumu segšanas 2020. gada valsts budžeta likumprojektā pilnā apmērā piešķirt kā papildu finansējumu institūtam, tos novirzot institūta izdevumiem zinātnes infrastruktūras Lejupes ielā 3, Rīgā attīstībai un modernizācijai, lai nodrošinātu normatīvajos aktos noteikto funkciju un darbības mērķu, kā arī zinātnisko funkciju izpildi saskaņā ar institūta Attīstības stratēģiju 2015.–2020.gadam un Institucionālo attīstības plānu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskas personas kapitālsabiedrības | Projekta izpildi nodrošinās Zemkopības ministrija un institūts. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav |

Zemkopības ministrs Jānis Dūklavs

Rasnača 67027517

tamara.rasnaca@zm.gov.lv